
Text rozhodnutia
Súd: Krajský súd Bratislava Spisová značka: 4Sp/33/2015 Identifikačné číslo súdneho spisu: 1015200657 Dátum vydania rozhodnutia: 23. 04. 2015 Meno a priezvisko sudcu, VSÚ: JUDr. Ľubomír Šramko ECLI: ECLI:SK:KSBA:2015:1015200657.1 Uznesenie Krajský súd v Bratislave v právnej veci navrhovateľky: X. F. B. bytom V. XX, V., H. X. proti odporkyni: Sociálna poisťovňa, ústredie so sídlom Ul. 29. Augusta 8-10, Bratislava v konaní o opravnom prostriedku navrhovateľky zo dňa 15.4.2015 proti rozhodnutiu odporkyne č.: 11987-28/2015-BA zo dňa 13.3.2015 takto r o z h o d o l : Krajský súd v Bratislave postupuje vec vedenú pod sp. zn. 4Sp/33/2015 miestne príslušnému Krajskému súdu v Trnave. o d ô v o d n e n i e : Dňa 21.4.2015 bol konajúcemu Krajskému súdu v Bratislave (ďalej len“ súd“) doručený návrh - opravný prostriedok z 15.4.2015, ktorým sa navrhovateľka domáhala zrušenia napadnutého rozhodnutia odporcu č.: 11987-28/2015-BA zo dňa 13.3.2015. Napadnutým rozhodnutím odporkyňa rozhodla, že navrhovateľka nemá nárok na úrazovú rentu v súvislosti s jej pracovným úrazom zo dňa 13.1.2012. Ako to je zrejmé z adresy uvedenej na návrhu, ako aj z príloh, ktoré boli k návrhu pripojené, navrhovateľka má trvalé bydlisko na V. XX, V., H. X.. Podľa ust. § 11 ods.1 Občianskeho súdneho poriadku v platnom znení (ďalej len „O.s.p.“) konanie sa uskutočňuje na tom súde, ktorý je vecne a miestne príslušný. Príslušnosť sa určuje podľa okolností, ktoré tu sú v čase začatia konania a trvá až do jeho skončenia. Podľa ust. § 250l ods.1 O.s.p. podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov. Podľa ust. ods. 2 citovaného zákonného ustanovenia pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250 a. Podľa ust. § 246 ods. 1 O.s.p. na preskúmavanie rozhodnutí a postupov sú vecne príslušné krajské súdy, ak zákon neustanovuje inak. Podľa ust. § 246a ods.2 O.s.p. v konaní podľa tretej hlavy tejto časti je miestne príslušný všeobecný súd navrhovateľa alebo krajský súd, v obvode ktorého je tento súd. Podľa ust § 85 ods. 1 O.s.p. všeobecným súdom občana je súd, v obvode ktorého má občan bydlisko, a ak nemá bydlisko, súd, v obvode ktorého sa zdržuje. Podľa ust. § 250d ods.2 O.s.p. ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu. Všeobecným súdom navrhovateľky je Okresný súd Dunajská Streda, ktorý sa nachádza v obvode Krajského súdu v Trnave. S poukazom na vyššie citované zákonné ustanovenia súd skúmal svoju miestnu príslušnosť na konanie. Z podaného návrhu - opravného prostriedku proti rozhodnutiu odporkyne súd zistil, ako to bolo vyššie uvedené, že navrhovateľka má bydlisko v Orechovej Potôni, teda jeho všeobecným súdom je Okresný súd Dunajská Streda, pričom tento súd je v obvode Krajského súdu v Trnave. Nakoľko predmetom súdneho konania je preskúmanie rozhodnutia odporcu podľa § 250l a nasl. O.s.p., súd dospel k názoru, že na prejednanie nie je miestne príslušný, ale že na jej prejednanie je miestne príslušný Krajský súd v Trnave. Preto súd rozhodol tak, ako to je uvedené vo výrokovej časti tohto uznesenia. Po právoplatnosti tohto uznesenia bude spis zaslaný miestne príslušnému Krajskému súdu v Trnave, ktorý vec prejedná a rozhodne v jej merite. Poučenie: Proti tomuto uzneseniu odvolanie nie je prípustné.

